Olynthus

Olynthus (Graece: Όλυνθος) erat urbs Graeca antiqua imo sinu Toronaico in Chalcidica posita, non procul a Potidaea et faucibus paeninsulae Pallenae (circiter 60 stadia). Rex Macedonum Perdiccas II eius potentiam effecit cum anno 432 a.C.n. synoecismum parvorum vicorum maritimorum in Olynthum decrevit, quae ipsa circiter km 2,5 a mari aberat. Civitas deinde fuit caput Foederis Chalchidici donec a Philippo II 348 a.C.n. obsessa et expugnata quia Atheniensium societatem inierat solo adaequata est. Simul incolas ad servitutem vendiderunt. Nam Lasthenes eorum magister equitum in pugna civitatem suam prodideratDemosthenes, Philippica secunda 20-21 et tertia 11, 21, 56, 66. De Chersoneso 40 et 62 et 65. De Falsa legatione 342. Dionysius Halicarnassensis, prima epistula ad Ammaeum in qua narrationem Philochori Attidographae refert..

Olyntho ab hac obsidione deserto, suadetur Archestratus ante annum 348 a.C.n. Hedypathiam scripsisse, ubi lectori consiliatus est glaucum piscem Olynthi et Megaris emere.Ἀλλά μοι ὀψώνει γλαύκου κεφαλὴν ἐν Ὀλύνθῳ Καὶ Μεγάροις· σεμνοῖς γὰρ ἁλίσκεται ἐν τενάγεσσι: vide Andrew Dalby, "Archestratos: where and when?" in John Wilkins et al., edd., Food in antiquity (Exoniae: Exeter University Press, 1995) pp. 400–412, dubitantibus S. Douglas Olson, Alexander Sens, Archestratos of Gela (Oxonii, 2000) p. xxii Urbs enim numquam reaedificata estː quocirca campus archaeologicus factus multa vestigia investigatoribus revelavit.

 Fontes 
 Demosthenes, Olynthiacae orationes et In Aristocratem 107-109
 Diodorus Siculus, Bibliotheca historica XVI.53.
 Thucydides, libro primo De bello Peloponnesiaco 58 et 62-63

 Incolae notabiles 
 Callisthenes, Aristotelis discipulus, rerum gestarum Alexandri Magni scriptor, hic anno circiter 360 a.C.n. natus
 Andronicus Olynthius, idem fortasse atque Andronicus Agerrhi filius, coaevus Alexandri Magni sectatorque Antigoni Monophthalmi, hic medio saeculo IV a.C.n. natus
 Ephippus Olynthius, scriptor de morte Alexandri Magni, hic medio saeculo IV a.C.n. natus

 Notae 

 Plura legere si cupis 
 Excavations at Olynthus, Baltimore, Johns Hopkins Press, 1929-52. 14 volumina.
 Selene Psoma, Olynthe et les Chalcidiens de Thrace : études de numismatique et d'histoire, Stuttgart, F. Steiner, 2001

 Nexus externi 

Olynthus apud Livium.org

Categoria:Urbes Graecae antiquae
Categoria:Urbes Macedoniae antiquae
Categoria:Chalcidice
Categoria:Loci archaeologici Graeciae